HT blev formelt etableret i 1973, men begyndte først reelt i 1974, hvor det overtog busdriften fra 12 offentligt ejede eller dominerede selskaber. Det blev dermed det første regionale trafikselskab i Danmark. Formålet var at samle driften og planlægningen af den [[Kollektiv trafik|kollektive trafik]]. De private busselskaber i Hovedstadsområdet blev entreprenører for HT i 1975, hvor der også blev etableret et fælles takstsystem for busser og [[Danske privatbaner|privatbaner]]. [[DSB]] kom med i takstsystemet fra 1978-1979. I 1990'erne blev både HT's egen og entreprenørernes bustrafik [[Licitation|udliciteret]], og fra 1995 havde man ikke længere drift af busser selv.
Filosofi Historie Foreninger Organisationer